อยากสอบถามหน่อยค่ะ เท้าบวมตรงโคนเท้า เกิดจากสาเหตุอะไรคะ
สวัสดีค่ะ สาเหตุของการเกิดเท้าบวมได้แก่1. การบาดเจ็บที่เท้าหรือหรือข้อเท้า เช่นเกิดการการสะดุดล้ม ข้อเท้าพลิก หรืออาจเกิดจากเล่นกีฬาหรือออกกำลังกายมากไปก็ได้2. การอักเสบของข้อเท้า จากโรคข้อเสื่อม หรือโรคเก๊าท์3. การอักเสบติดเชื้อของข้อเท้า แต่ข้อเท้าจะบวม ร่วมกับมีอาการแดงของผิวหนังและมีอาการปวดมาก อาจมีไข้ ปวดเมื่อยตัวร่วมด้วย อาจเกิดจากมีบาดแผลบริเวณเท้าหรือไม่มีก็ได้4. หลอดเลือดดำเสื่อม จากลิ้นหลอดเลือดดำทำงานผิดปกติ แต่จะบวมตั้งแต่ปลายเท้า และอาจบวมจนถึงขาได้5. เกิดลิ่มเลือดอุดตันที่ขา ซึ่งมักจะมีขาบวมร่วมด้วยหากกระดกเท้าขึ้นจะปวดที่บริเวณน่อง6. น้ำเหลืองคั่งจากท่อน้ำเหลืองอุดตัน ซึ่งมีสาเหตุจาก เช่น โรคเท้าช้าง โรคมะเร็งชนิดต่างๆ เป็นต้น แต่ก็จะมีอาการอื่นๆ ร่วมด้วย และอาการบวมจะเป็นมากขึ้นเรื่อยๆ7. มีโรคหัวใจวาย โรคไตเรื้อรัง หรือโรคตับแข็งอยู่ แต่เท้าจะบวมทั้ง 2 ข้าง และจะมีอาการอื่นๆ อีกหลายอย่างร่วมด้วย8.การใช้ยาชนิดต่างๆ ได้แก่ ยาฮอร์โมนต่างๆ ซึ่งรวมถึงยาคุมกำเนิดต่างๆ ด้วยค่ะ ยาต้านเศร้า ยาสเตียรอยด์ เป็นต้นแต่เท้ามักจะบวมทั้ง 2 ข้างนอกจากนี้ยังพบได้ในหญิงตั้งครรภ์ การยืนนาน นั่งห้อยเท้านาน เดินมาก ก็อาจทำให้เกิดการบวมเล็กน้อยได้ และมีบางรายที่ไม่พบสาเหตุที่ชัดเจนค่ะดังนั้นหากอาการบวมเกิดแค่ข้างเดียว และเป็นแค่บริเวณโคนเท้า อาจเกิดจากการบาดเจ็บบริเวณข้อเท้าได้ แนะนำไม่ควรออกกำลังกาย และไม่ใช้ข้อเท้าทำงานมากไป รวมถึงหลีกเลี่ยงการเดินมาก การนั่งห้อยขานาน การยืนนาน เป็นต้น แต่หากเป็นทั้ง 2 ข้าง และอาการบวมเป็นมากขึ้นเรื่อยๆ จนบวมทั้งเท้าหรือลามขึ้นไปที่ขา หรือมีอาการปวดมาก ควรไปพบแพทย์เพื่อหาสาเหตุค่ะ